Трое гасцей свята вылучаліся нават сваім знешнім выглядам. Тым не менш, выхадцы з Непалу і Чаду вокамгненна ўключыліся ў фэставую кругаверць і не толькі танчылі польку нароўні з астатнімі, але, здаецца, нават выйгралі нейкі прыз. Таму напярэдадні Еўрапейскіх гульняў самы час падумаць пра адмысловыя маршруты для тых турыстаў, якім карціць пазнаёміцца ў гэтай краіне не толькі з меню бліжэйшых да стадыёна бараў. Альбуць для такіх маршрутаў падыходзіць на ўсе сто. Ды і яшчэ знойдзецца з дзясятак такіх мясцінаў, дзе дух аўтэнтыкі не толькі захоўваюць, але і шчодра дзеляцца ім з усімі ахвотнымі.